**UKMERGĖS RAJONO SAVIVALDYBĖS**

 **TARYBA**

**SPRENDIMAS**

**DĖL MOKINIŲ PRIĖMIMO Į UKMERGĖS RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PAKEITIMO**

2020 m. gegužės d. Nr.

Ukmergė

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Ukmergės rajono savivaldybės taryba n u s p r e n d ž i a:

 Pakeisti Mokinių priėmimo į Ukmergės rajono savivaldybės bendrojo ugdymo mokyklas tvarkos aprašą, patvirtintą Ukmergės rajono savivaldybės tarybos 2017 m. spalio 26 d. sprendimu Nr. 7-230 „Dėl mokinių priėmimo į Ukmergės rajono savivaldybės bendrojo ugdymo mokyklas tvarkos aprašo pakeitimo“:

 1. Pakeisti 1 punktą ir jį išdėstyti taip:

 „1. Mokinių priėmimo į Ukmergės rajono savivaldybės bendrojo ugdymo mokyklas tvarkos aprašas (toliau – Aprašas) reglamentuoja bendrojo ugdymo mokyklų paskirtis, mokyklų programas, į kurias vykdomas asmenų priėmimas, asmenų priėmimo mokytis pagal pradinio, pagrindinio, vidurinio ugdymo programas tvarką, nustato priėmimo į Ukmergės rajono savivaldybės bendrojo ugdymo mokyklas kriterijus, prašymų pateikimo terminus ir vietą, priėmimo į mokyklą įforminimą, prašymų registravimo, asmenų priėmimo per mokslo metus tvarką, informavimą apie mokinių priėmimą, priėmimo į bendrojo ugdymo mokyklų bendrabutį tvarką ir finansavimą, priėmimo į mokyklą priežiūrą ir atsakomybę. Bendrojo ugdymo mokyklos vadovas, vadovaudamasis Aprašu, suderinęs su mokyklos taryba, tvirtina priimtų į mokyklą asmenų paskirstymo į klases tvarką ir kriterijus.“.

2. Papildyti 41 punktu:

„41. Ukmergės rajono savivaldybėje yra šių paskirčių bendrojo ugdymo mokyklos: progimnazijos tipo progimnazija, pagrindinės mokyklos tipo pagrindinė mokykla, pagrindinės mokyklos tipo mokykla-daugiafunkcis centras, pagrindinės mokyklos tipo specialioji mokykla, pagrindinės mokyklos tipo suaugusiųjų mokykla, pagrindinės mokyklos tipo produktyvaus mokymo mokykla, gimnazijos tipo gimnazija, gimnazijos tipo suaugusiųjų gimnazija, gimnazijos tipo gimnazija visų amžiaus tarpsnių vaikams.“.

Savivaldybės meras

Parengė:
Švietimo ir sporto skyriaus

vyriausioji specialistė Irena Lukoševičienė

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO TARYBOS SPRENDIMO PROJEKTO**

**„DĖL MOKINIŲ PRIĖMIMO Į UKMERGĖS RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PAKEITIMO“**

**AIŠKINAMASIS RAŠTAS**

2020 m. gegužės 8 d.

Ukmergė

**1. Sprendimo projekto rengimo pagrindas:**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kuri reglamentuoja, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba, Lietuvos Respublikos švietimo ir mokslo ministro 2020 m. kovo 4 d. įsakymu Nr. V-327 „Dėl švietimo ir mokslo ministro 2004 m. birželio 25 d. įsakymo Nr. ISAK-1019 „Dėl priėmimo valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“.

 **2. Sprendimo projekto tikslas ir esmė:**

Ukmergės rajono savivaldybės tarybos 2017 m. spalio 26 d. sprendimo Nr. 7-230 „Dėl mokinių priėmimo į Ukmergės rajono savivaldybės bendrojo ugdymo mokyklas tvarkos aprašo pakeitimo“ 1 punktu patvirtinta Mokinių priėmimo į Ukmergės rajono savivaldybės bendrojo ugdymo mokyklas tvarkos aprašo nauja redakcija. Lietuvos Respublikos švietimo ir mokslo ministro 2020 m. kovo 4 d. įsakymu Nr. V-327 „Dėl švietimo ir mokslo ministro 2004 m. birželio 25 d. įsakymo Nr. ISAK-1019 „Dėl priėmimo valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“ pakeitė kai kuriuos kriterijų aprašo punktus. Vadovaudamiesi švietimo ir mokslo ministro įsakymu, teikiame tarybai tvirtinti Mokinių priėmimo į Ukmergės rajono savivaldybės bendrojo ugdymo mokyklas tvarkos aprašo pakeitimą.

**3. Šiuo metu galiojančios ir teikiamu projektu siūlomos naujos nuostatos (esant galimybei - lyginamasis variantas):** Punktai, kuriuos reikia papildyti:

1. Mokinių priėmimo į Ukmergės rajono savivaldybės bendrojo ugdymo mokyklas tvarkos aprašas (toliau – Aprašas) reglamentuoja ***bendrojo ugdymo mokyklų paskirtis, mokyklų programas, į kurias vykdomas asmenų priėmimas*,** asmenų priėmimo mokytis pagal pradinio, pagrindinio, vidurinio ugdymo programas tvarką, nustato priėmimo į Ukmergės rajono savivaldybės bendrojo ugdymo mokyklas kriterijus, prašymų pateikimo terminus ***ir vietą***, priėmimo į mokyklą įforminimą, ***prašymų registravimo, asmenų priėmimo per mokslo metus tvarką*.** informavimą apie mokinių priėmimą, priėmimo į bendrojo ugdymo mokyklų bendrabutį tvarką ir finansavimą, priėmimo į mokyklą priežiūrą ir atsakomybę. ***Bendrojo ugdymo mokyklos vadovas, vadovaudamasis Aprašu, suderinęs su mokyklos taryba, tvirtina priimtų į mokyklą asmenų paskirstymo į klases tvarką ir kriterijus.***

**41. *Ukmergės rajono savivaldybėje yra šių paskirčių bendrojo ugdymo mokyklos: progimnazijos tipo progimnazija, pagrindinės mokyklos tipo pagrindinė mokykla, pagrindinės mokyklos tipo mokykla-daugiafunkcis centras, pagrindinės mokyklos tipo specialioji mokykla, pagrindinės mokyklos tipo suaugusiųjų mokykla, pagrindinės mokyklos tipo produktyvaus mokymo mokykla, gimnazijos tipo gimnazija, gimnazijos tipo suaugusiųjų gimnazija, gimnazijos tipo gimnazija visų amžiaus tarpsnių vaikams.***

 **4. Sprendimui įgyvendinti reikalingos lėšos ir galimi finansavimo šaltiniai:**

Nenumatomos.

**5. Priėmus sprendimą laukiami rezultatai, galimos pasekmės:**

Priėmimo į savivaldybės bendrojo ugdymo mokyklas tvarka atitiks galiojančių teisės aktų reikalavimus.

 **6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Papildomai teisės aktų priimti nereikės.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nėra

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** neatliekamas.

 **9. Sekretoriatas priimtą sprendimą pateikia:**

Švietimo ir sporto skyriui, Savivaldybės bendrojo ugdymo mokykloms.

 **10. Aiškinamojo rašto priedai:** nėra.

Švietimo ir sporto skyriaus

vyriausioji specialistė Irena Lukoševičienė